adhvaro vaì yajñáḥ samidhyámāno yajña ítyevaìtádāhāgníḥ pāvaka ī́ḍya íti pāvako hyèṣa ī́ḍyo hyèṣá śocíṣkeśastámīmaha íti śócantīva hyètásya kéśāḥ sámiddhasya sámiddho agna āhutetyátaḥ prācī́naṃ sárvamidhmámabhyā́dadhyādyádanyatsamídho 'pavr̥ṅkta iva hyètaddhótāyadvā́ anyátsamídha idhmásyātiricyaté 'tiriktaṃ tadyadvaí yajñasyā́tiriktaṃ dviṣántaṃ hāsya tadbhrā́tr̥vyamabhyátiricyate tásmādátaḥ prācī́naṃ sárvamidhmámabhyā́dadhyādyádanyátsamídhaḥ